সিফো এমবুলে

সিফো পের্সেভেল এমবুলে (, ; জন্ম: ২২ মার্চ ১৯৯৮; সিফো এমবুলে নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকান ক্লাব অরল্যান্ডো পাইরেটস এবং দক্ষিণ আফ্রিকা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১৭ সালে, এমবুলে দক্ষিণ আফ্রিকা অনূর্ধ্ব-২০ দলের হয়ে খেলার মাধ্যমে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। প্রায় এক বছর যাবত দক্ষিণ আফ্রিকার বয়সভিত্তিক দলের হয়ে খেলার পর, তিনি ২০১৭ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১১ ম্যাচে অংশগ্রহণ করেছেন।

প্রারম্ভিক জীবন
সিফো পের্সেভেল এমবুলে ১৯৯৮ সালের ২২শে মার্চ তারিখে দক্ষিণ আফ্রিকার বেথেলহেমে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
এমবুলে দক্ষিণ আফ্রিকা অনূর্ধ্ব-২০ এবং দক্ষিণ আফ্রিকা অনূর্ধ্ব-২৩ দলের হয়ে খেলার মাধ্যমে দক্ষিণ আফ্রিকার প্রতিনিধিত্ব করেছেন। ২০১৭ সালের ২৭শে ফেব্রুয়ারি তারিখে তিনি ক্যামেরুন অনূর্ধ্ব-২০ দলের বিরুদ্ধে ম্যাচে দক্ষিণ আফ্রিকা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।

২০১৭ সালের ২২শে জুলাই তারিখে, ১৯ বছর ও ৪ মাস বয়সে, ডান পায়ে ফুটবল খেলায় পারদর্শী এমবুলে বোতসোয়ানার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে দক্ষিণ আফ্রিকার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি দক্ষিণ আফ্রিকা ১–০ গোলের ব্যবধানে জয়লাভ করেছিল। দক্ষিণ আফ্রিকার হয়ে অভিষেকের বছরে এমবুলে সর্বমোট ১ ম্যাচে অংশগ্রহণ করেছেন।

এমবুলে মরক্কোতে অনুষ্ঠিত ২০২৫ আফ্রিকা কাপ অব নেশন্সের জন্য উগো ব্রসের অধীনে প্রকাশিত দক্ষিণ আফ্রিকা দলে স্থান পেয়েছিলেন।

তথ্যসূত্র

বহিঃসংযোগ



বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:অরল্যান্ডো পাইরেটস ফুটবল ক্লাবের খেলোয়াড়
বিষয়শ্রেণী:দক্ষিণ আফ্রিকার আন্তর্জাতিক যুব ফুটবলার
বিষয়শ্রেণী:দক্ষিণ আফ্রিকার অনূর্ধ্ব-২০ আন্তর্জাতিক ফুটবলার
বিষয়শ্রেণী:দক্ষিণ আফ্রিকার অনূর্ধ্ব-২৩ আন্তর্জাতিক ফুটবলার
বিষয়শ্রেণী:দক্ষিণ আফ্রিকার পুরুষ আন্তর্জাতিক ফুটবলার
বিষয়শ্রেণী:মামেলোদি সানডাউন্স ফুটবল ক্লাবের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়